CELEX: 62021TN0195
Language: hu
Date: 2021-04-08 00:00:00
Title: T-195/21. sz. ügy: 2021. április 8-án benyújtott kereset – Klymenko kontra Tanács

2021.5.31.   
            
            
               HU
            
            
               Az Európai Unió Hivatalos Lapja
            
            
               C 206/40
            
         
      2021. április 8-án benyújtott kereset – Klymenko kontra Tanács
      (T-195/21. sz. ügy)
      (2021/C 206/48)
      Az eljárás nyelve: francia
      
         Felek
      
      
         Felperes: Oleksandr Viktorovych Klymenko (Moszkva, Oroszország) (képviselő: M. Phelippeau ügyvéd)
      
         Alperes: az Európai Unió Tanácsa
      
         Kérelmek
      
      A felperes azt kéri, hogy a Törvényszék:
      
                  —
               
               
                  nyilvánítsa Oleksandr Viktorovytch Klymenko keresetét elfogadhatónak;
               
            a felperest érintő részében:
      
                  —
               
               
                  az ukrajnai helyzetre tekintettel egyes személyekkel, szervezetekkel és szervekkel szembeni korlátozó intézkedések meghozataláról szóló 2014/119/KKBP határozat módosításáról szóló, 2021. március 4-i (KKBP) 2021/394 tanácsi határozatot;
               
            
                  —
               
               
                  az ukrajnai helyzetre tekintettel egyes személyekkel, szervezetekkel és szervekkel szembeni korlátozó intézkedések meghozataláról szóló 208/2014/EU rendelet végrehajtásáról szóló, 2021. március 4-i (EU) 2021/391 tanácsi végrehajtási rendeletet;
               
            
                  —
               
               
                  a Törvényszék eljárási szabályzatának 87. és 91. cikke alapján az Európai Unió Tanácsát kötelezze a költségek viselésére
               
            
         Jogalapok és fontosabb érvek
      
      A felperes a keresetének alátámasztása érdekében, amely kereset az ukrajnai helyzetre tekintettel egyes személyekkel, szervezetekkel és szervekkel szembeni korlátozó intézkedések meghozataláról szóló 2014/119/KKBP határozat módosításáról szóló, 2021. március 4-i (KKBP) 2021/394 tanácsi határozatnak (HL 2021. L 77., 29. o.) és az ukrajnai helyzetre tekintettel egyes személyekkel, szervezetekkel és szervekkel szembeni korlátozó intézkedések meghozataláról szóló 208/2014/EU rendelet végrehajtásáról szóló, 2021. március 4-i (EU) 2021/391 tanácsi végrehajtási rendeletnek (HL 2021. L 77., 2. o.) a felperest érintő részében történő megsemmisítésére irányul, négy jogalapra hivatkozik.
      
                  1.
               
               
                  Az első jogalap az indokolási kötelezettség megsértésén alapul, különösen az intézkedés megalapozottságát érintő igazolásnak, valamint a védelemhez való jog és a hatékony bírói jogvédelem tiszteletben tartásával kapcsolatban elvégzett vizsgálatoknak a jogi aktusokban való említésére vonatkozóan.
               
            
                  2.
               
               
                  A második jogalap a jelen ügyben felmerült mérlegelési hibán és hatáskörrel való visszaélésen alapul, mivel a felperes bizonyítékokat szolgáltatott arra vonatkozóan, hogy nem áll fenn a kellő ténybeli alap semmilyen büntetőeljárás megalapozásához, és bizonyítékokat nyújtott be az alapvető jogok megsértésére vonatkozóan, anélkül hogy a Tanács ebből levonta volna a következtetéseket.
               
            
                  3.
               
               
                  A harmadik jogalap az alapvető jogoknak, különösen a védelemhez való jognak és a hatékony bírói jogvédelemhez való jognak, valamint a fegyveregyenlőséghez való jognak a megsértésén alapul.
               
            
                  4.
               
               
                  A negyedik jogalap a jogalap hiányán alapul, mivel az EUSZ 29. cikk nem képezheti a felperessel szemben hozott korlátozó intézkedés jogi alapját.